Ašoka Veliki

Ašoka Maurya (sanskrit: अशोक मौर्य; 304. p.n.e. - 232. p.n.e.), poznatiji kao Ašoka i Ašoka Veliki, bio je indijski car iz dinastije Maurya koji je vladao gotovo cijelim Indijskim potkontinentom od 269. p.n.e. do svoje smrti. Jedan od najvećih careva Indije, Ašoka je vladao carstvom koje se protezalo od planine Hindukuš na zapadu do Bengala na istoku i pokrivao je cijeli Indijski potkontinent osim dijelova današnjeg Tamil Nadua i Kerala. Glavni grad carstva je bio Pataliputra (današnji Bihar), s pokrajinskim glavnim gradovima Taxila i Ujjain.

Ašoka je 260. godine p.n.e. vodio destruktivni rat protiv države Kalinga (modernog Odisha). On ih je pobijedio, što nijedan od njegovih predaka to nije učinio. On je prigrlio budizam nakon svjedočenja masovnom ubijanju u Kalinga ratu, koji je sam vodio iz želje za osvajanjem. U ovom ratu je ubijeno do više od 100.000 ljudi, a 150.000 ljudi je bilo deportovano. Ašoka je uveo budizam u cijelo carstvo 263. godine. p.n.e. On se kasnije posvetio širenju budizma širom Azije, i postavio je spomenike na nekoliko značajnih lokaliteta u životu Gautame Bude. Ašoka je smatrao Budizam doktrinom koja je mogla poslužiti kao temelj za kulturno i političko jedinstvo. Ašoka je upamćen kao filantropski administrator. U Kalinga proglasu, on se obraća svom narodu kao svojoj "djeci", i napominje da kao otac želi njihovo dobro.

Ashoka se još naziva i Samraat Chakravartin ("car careva"). Njegovo ime Ashoka znači "bezbolan, bez žalosti". U svom proglasu, on se naziva i Devanampriya ("miljenik bogova") i Priyadarsin ("onaj koji gleda svakoga s ljubavlju"). Njegova sklonost ka imenima ima veze sa drvetom Saraca Asoca ili "Ashoka stablom" koje se također spominje u Ashokavadanu.

Književnik H.G. Wells je pisao o Ashoki u svojoj knjizi "Kontura historije": "Usred desetina hiljada imena vladara te gomile kolona historije, njihovih veličanstava i grandioznih kraljevskih visočanstava i slično, ime Ašoka sija i sija, skoro kao i zvijezde". Amblem moderne republike Indije je Ašokin lav..

 Biografija 

 Ašokin rani život 
Ašoka je sin Maurijskog cara Bindusara i njegove žene Subhadrangi. On je unuk Chandragupte Maurya, osnivača dinastije Maurya. U Avadana tekstovima je napomenuto da je njegova majka bila kraljica Subhadrangi. Prema Ashokavadani, bila je kćerka Brahmina iz grada Champe. Kraljica Subhadrangi je bila bramanka, a utvrđeno je da je odgovarajuća žena za cara Bindusara. Iako ju je palata spletkama držala dalje od cara, ona mu je rodila sina.

Ašoka je imao nekoliko starije braće i sestara, a svi su mu bili polubraća i polusestre od drugih supruga Bindusara. Njegova borbenost je bila očigledna još od malih nogu, a on je dobio kraljevsku vojnu obuku. Bio je poznat kao zastrašujući lovac, a prema legendi, ubio je lava sa drvenim štapom. Zbog njegovog ugleda kao zastrašujući ratnik i general bez srca, on je poslat u suzbijanje nereda u pokrajinu Avanti.

 Također pogledajte 
 Budizam

 Napomene 

 Reference 

 Bibliografija 




















 Dodatna literatura 







Vanjski linkovi

 International Vegetarian Union: King Asoka of India
 Reclaiming Ashoka - An Iron Age Interfaith Exemplar
 The Unknown Ashoka
 How Ashoka The Great Gave Brahmins A Song With Which They Conquered India 

Kategorija:Indijski vladari
Kategorija:Indija